Kerstin Thorborg

Kerstin Thorborg (19. toukokuuta 1896 Venjan – 12. huhtikuuta 1970 Hedemora) oli ruotsalainen oopperalaulaja, äänialoiltaan mezzosopraano ja kontra-altto.Kerstin Thorborg AllMusicThorborg, Kerstin Cantabile – subito

Thorborg teki debyyttinsä Ruotsin kuninkaallisessa oopperassa vuonna 1924 Ortrudin roolissa Richard Wagnerin oopperassa Lohengrin. Työskenneltyään Tukholmassa vuoteen 1930 hän lähti Keski-Eurooppaan.The Oxford Dictionary of Music (kuudes painos), toim. Tim Rutherford-Johnson Bruno Walter kiinnitti Thorborgin Städtische Operiin vuonna 1932, mutta hän lähti natsivallan takia Wienin valtionoopperaan Gertrude Rüngerin seuraajana. Siellä hän debytoi vuonna 1935 Amneriksen (Aida) roolissa Alfred Piccaverin vastaesiintyjänä. Hän saavutti suurta menestystä etenkin Brangänen (Tristan ja Isolde) roolissa, mutta rikkoi sopimuksensa Anschlussin myötä ja lähti Yhdysvaltoihin. Vielä Euroopassa ollessaan Thorborg esiintyi myös vuosina 1935–1937 Salzburger Festspielessä ja teki ensiesiintymisensä Covent Gardenissa vuonna 1936.

Yhdysvalloissa Thorborg työskenteli Metropolitan-oopperassa vuoteen 1950 debytoituaan siellä jo vuonna 1936. Hän esiintyi San Franciscossa kausilla 1938 ja 1943 sekä Chicagossa vuosina 1942–1945. Uransa jälkeen hän asettui Hedemoraan. Thorborgin levytyksiin kuuluu Bruno Walterin johtama kaikkien aikojen ensimmäinen levytys Gustav Mahlerin Das Lied von der Erdestä. Thorborg sai vuonna 1939 Litteris et Artibus -mitalin ja vuonna 1944 hovsångerska-arvon.Kerstin Thorborg Isoldes Liebestod Hän oli vuodesta 1922 naimisissa pianisti, oopperalaulaja, teatteriohjaaja Gustaf Bergmanin (k. 1952) kanssa.Kerstin Thorborg Naxos

 Lähteet 

Luokka:Ruotsalaiset oopperalaulajat
Luokka:Mezzosopraanot
Luokka:Altot
Luokka:Litteris et Artibus -palkitut
Luokka:Vuonna 1896 syntyneet
Luokka:Vuonna 1970 kuolleet